शिव भगवती मन्दिर, अकिनगाम
शिव भगवती मन्दिर (Shiva Bhagwati Temple) भारत के जम्मू और कश्मीर राज्य के अनंतनाग ज़िले के अकिनगाम गाँव में स्थित श्री शिव भगवती का मन्दिर है। यह पूरी कश्मीर घाटी में प्रसिद्ध है और एक प्रमुख आस्थाकेन्द्र है। यह अकिनगाम के मुख्य चौक से 250 मीटर दूर, गाँव के ऊपर, एक देवदार व मर्ग (घासभूमि) से घिरे हुए स्थान में स्थित है। यह जम्मू और कश्मीर के केवल चार धर्मस्थलों में से एक है जिसे सरकारी रूप से एक वन व भूमि का खण्ड सदैव से प्राप्त है, जिसकी आय पर मन्दिर का अधिकार है।